text:
Sabtu, 19 November 2011
Kacangkit
di 21.34
Kacangkit
Olih : Putu Sutrima Dewi
Krama banjare pada ngatipuk maebat di jumahne Pan Kobar, santukan nuju rainane benjang, Sukra Umanis pinanggal 10 sasih Kapat, pianakne Pan Kobar pacang masakapan, sami karma banjare kaundang, sabilang anak macunguh kaundang keto raos tetuane. Keto masi rame raose ngorahang dinane malih kalih rahina, wus resepsi pacang ngadakang joged bungbung mabarung, wireh asapunika Pan Kobar paling ngrereh tukang terang, mangda nuju upakarane tan wenten sabeh.
“Codet…. Codet….! Men kenken be nepukin tukang terang ane wayah paplajahane?”
“Ow…. sampun..,sampun, jeg beres to! Tukang terang kelas kakap be kalihang!”
”Nah… gelah nerima pang be pragat dogen!”Keto munyine Pan Kobar laut maklieng ngalahin I Codet.
Nemangkin sampun mapenge banten apejatian, misi nasi manca warna limang tanding, Balian saktine sampun rauh, kumisne jempe, maimbuh sirahne lengar alah lapangan voli anake ngadanin, panglingsire nyatuayang minab wantah sakadi asapunika caciren anake kereng malajahin sastra wayah, sampun lengar maimbuh rambutne putih, putih ulian masemir napi ulian kereng malajahin sastra? Cutetne titiang tan uning, maibuh makaca mata selem nyaruang matane jereng, makta tas brengbeng, yen napi kaden isin tase punika? Minab tengahne misi pakakas, rerajahan apange takut anake mangatonang.
“Tut….mai atehin kejep gelah ke Merajan! Bantene suba misi sesari!?” Keto raos Balian saktine tekening I Ketut Codet.
“Ow… meriki…meriki…! Bantene sampun madaging sari!!!” Sautne Codet sambilange makeneh, nguda tumben ada balian nakonang sesari? Yen sekadi pemangku utawi sulinggih sing taen nakonang sesari, ow…minab ulian ya biasa nerang, liu jenenge nelahang bayu memantra, keto I Codet ngomong ring angan ipun, raris ya ngrereh Pan Kobar.
“Bli…bli….kenken ne? Baliane adi nakonang sesari!?”
“Bah …adi keto!? Suba misi…limang atus tali… kuangan to!? Nah men keto jangin buin ayuta! Ulesne mula saje sakti baliane to…nah apange sing ade ujan dogen melah be bayune, lek atine ngelah gae ade ujan.” Keto munyine Pan Kobar.
Baliane ngagah isin tasne, kaden nyemak pakakas,,,, yehhhh…jeg dupa jemaka!
“ Ne dupa suba mapasupati,,,,yen sing percaya, ne adekin bone! Nak len bon dupane suba mapasupati teken ne konden mapasupati!” Keto raos Baliane teken Codet.
Mula saje turah dupane ento mapasupati, mare kaenjit bone nyangetang miik mangalub, buina dupane maseet benang tridatu, bah,,,turah ne ulesne dupane ane anggone ngundang wong samar, keto malih I Codet makeneh ring angan ipun. Baliane mare ningalin sesarine liu misi pis jeg prajani gede-gede raosne memantra, Om……omm….mimih… jeg wayah mantrane, turah soroh basa kawine mekejang tedunange, yen napi kaden artine? titiang tan meled uning. Ne paling aenge baliane totonan bangun ngabe dupa telung katih, lan umahne Pan Kobar linderine ping telu, ngae angob krama banjare ngatonang, maimbuh gragah-gregeh sakadi anake bise ngleak makiken nadi. Sakancan anake nyingakin angob tekening tingkah Balian saktine totonan, makejang nakonang uli dije sujatine Pan Kobar nedunang tukang terang ne sakti buka keto!? Pan Kobar ngepah ngelel nyingakin baliane totonan.
“Niki pak (ngenjuhang dupa) dupa!!! Sampunang baange mati dupane sane munggah di Kamulan! Yening mati gentosin aji dupane nenenan! Nemangkin titiang mapamit budal dumun, santukan tan deriki manten titiang pacang nerang, naler malih jebos ring desa Bakah malih titiang pacang nerang, sampun akeh sane uning kaduegan titiange!” Jeg maceengan kupingne Pan Kobar ningehang raos baliane sane buka keto. Mangkin sampun mawasta puput pakaryan Pan Kobare, lege manahne sawireh yukti ten wenten ujan aketelan.
“Tut..mai je akejeb, ade ne lakar omongang Bli,!”
“Napi, Bli? Ade kuangan dugas gaen Bline?”
“Tusing Tut. . . Bli lege pesan, santukan gaene sida labda karya, kene Tut… sujatine dija Ketut maan ngalih balian ane buka keto? Bli dot melajah kemu, apang nawang ape abedik indik kaweruhan panerangan utawi rerajahan, pang bates bisa nolak bala dogen jeg kanggo be, nyen nawang ade nak ane mekeneh jele teken bli, pang bisa masi Bli nangkis nang abedik!”
“Ow… kene sujatine to Bli. . .sawitran tiange ngorahin tiang baliane to, kocap baliane totonan sampun kasub kone kaduegannye, anak tusing ja nerang dogen bisane, ngubadin anak gelem kene teluh masi bisa, gelem kene pengayam-ayam masi bisa, apabuin kene cetik mare tolihe dogen be seger bene, nak ngelah batu mekocok ajak batu bolong kone… buina yen ada poh matah mare gisine dogen dadi nasak, keto masi yen ade duren matah nu di punyane mare tolihe jeg nasak lan ulung prajanian!” Keto munyine Codet ngelantur.
“Beh…amen keto jeg meled pesan Bli maguru kemu, Ketut nawang dija umahne?”
“Beh…yen tepengane punika tiang tan rungu Bli!”
“Men dugas gaene kenkenang ngalih baliane totonan?
“Ow ..timpale ngundang kemu, enjuin tiang pipis jeg prejani nyak!”
“Pipis nyene kebaang?”
“Pipis bline..!” Kedek nyaruang elek.
“Bli yen dingeh-dingeh tiang buin, baliane to yen nepuk kone pakewuh, nak ke Mrajapati makudung kasa nunas panugrahang ring Bhatarane irika!”
“Mih…seken-seken wayah be to paplajahane! Nah cutetne mani atuin be Bli ka umah baliane to, cai jani kemu nakonang malu dija sujatine umah baliane totonan!” Keto raosne Pan Kobar ngorahin I Codet, bas kaliwat ngaat ipune maguru tekening baliane punika.
Sawetara galah pitu wengi, Pan Kobar ngajak I Codet sampun rauh ring pondok baliane, enyeh mase bulun kalongne menek nyingakin pondoke punika, akeh soroh rarajahan pada magantung irika.
“Wenten napi sujatine niki Pak? Dados meled pesan yen rasayang tiang Bapak rauh mariki?” Keto patakon Jero Baliane.
“Ampura niki Jero, titiang meled maguru tekening Jero, meled titiang uning nang akidik indik ……!?” Mare lakar ngelanturang ngeraos Pan Kobar saget suba baliane ngraos.
“Inggih….inggih… sampunang lanturange, titiang sampun uning indik pikenoh bapake rauh mriki, sadurung malajahin indik kaweruhanne puniki, Bapak patut mlajahin buku-bukune puniki (ngenjuhang buku)! Wusan punika sing perlu tare tiang misi ka pura nunas kene- keto…. jeg sampun pastika Bapak bisa, nanging deriki wacen, titiang je pacang marengin sampunang bukun tiange baktane budal, nyanan tiang welange deriki teken leluhur tiange!!!” Pan Kobar mituutin raos baliane punika, sinambi kenyem-kenyem egar manahne santukan lakar dadi jadma sakti sakadi baliane punika.
“Dados titiang tan ngrasaang napi-napi? Punapi niki Jero?” Raosne Pan Kobar.
“Nak mula keto. . .nanging, nyanan melahang masare de ngajak kurenan masare, disubane keto mare ngipi nepuk Bhatara, nanging ada masi nak malajah tan ngipi napi-napi, sakewale buin maniane prajani sakti, bisa makeber!!!” Nglantur Jero Balian ngraos paagengin. Pan Kobar kenyem-kenyem dogen, raris mulih tan lali ngenjuang amplop tekening Jero Balian.
Egar manahne Pan Kober majalan ngamulihang, kenyem-kenyem sakadi anak buduh ngayalang dewekne bisa makeber, I Codet tuah nututin uli duri. Neked di jumahne ngenggalang ngalih pasarean lan ne luh ka tundungin sing baange masare ditu, sakadi pangaptin jero baliane. Makelo ye ngidem-ngidemang paningalane nanging tan ngidayang sirep, sawireh kenehne sampun ngambang lakar bise makeber.
Semeng pesan sampun Pan Kobar ngrepat bangun, malali ngalih I Codet.
“Det….det..! Ngujang gelah tusing ngipi ape-ape?”
“Bah… mirib beneh buka raos Jero Baliane sing ngipi nanging prajanian sakti.” Keto Codet nyautin.
“Nah yen saje keto nang tegarang nyanan peteng kal cobak malu, saje sing gelah dadi sakti.”
Nuju galah roras wengi, Pan Kobar bangun ningeh munyin kuluke pakraung di margane.
“Bah…jani sube gelah lakar nyobak kesaktian gelahe…nyen nawang nepuk leak di margane…jeg lawan polone masiat…aduang kasaktiane!!!” Keto kenehne Pan Kobar egar raris mamesu kamargane nyangetang kuluke nyalung.
Kipak-kipek ngalih-alihin kuluke ne nyalung totonan, nanging tusing ade ape, ne ade tuah kuluk reges maimbuh gudig, minab kuluke totonan keni rabies tare janine, buin bengong saha menek bulu kalongne Pan Kobar di margane ngantosang leak lewat,sinambi kauk-kauk ngaukin soroh anak dikapetengan. Durung mawasta dasa menit, saget ade endihan makeber magulung-gulungan di langite apine paketel-tel maulungan, ento torah sane mawasta Banaspati Raja, ento kepungina teken Pan Kobar, ngumbrat-ambrit kejag-kejog alah anake suba bisa makeber, makejang soroh leake katantangin, nyantos Banaspati Rajane kasambat, kuluke tusing ade bani makrisikan, soroh gumatap-gumitipe makejang pada mengkeb, keto masi kedis clepuke nelik tusing bani makijapan, angob ningalin apine magulungan di langite. Nanging Pan Kobar iteh ngepungin apine totonan tusing ngelah keneh nyeh, sampun rumasa ring dewek kenyel, mreren Pan Kobar kecag-kecog sinambi angkih-angkih negtegang bayu.
“Nguda gelah tusing sida makeber, kati kenyel kecag-kecog?” Keto kenehne Pan Kobar, raris buin akejepne nyagjag kuluk bengil sadeh gudig, kuluke punika sahase ngewerin Pan Kobar. Ban amat gedegne Pan Kobar raris kuluke punika katendangin teken Pan Kobar, ngantos pang telu katendangin masi tetep jegjeg kukuh nengil kuluke punika.
“ Baahh…ngujang sakti kulukene, badah turah kulukene panumadian leak!!” Keto Pan Kobar ngraos, raris malaib pati kaplug.
Buin manine Pan Kobar sing nyidayang bangun, ningtingang batisne tuara mrasidayang ape malih ngraos, ngemikang cangkemne tuara mrasidayang, pingalane tuah kijap-kijap kemanten, sakadi anake koma tibanan. Kurenan ipune paling ngrereh dokter, nanging sing ade dokter sane mrasidayang nyegerang penyakitne Pan Kobar.
Ne mangkin makayunan I Codet nunas tamba ring Jero Baliane, disubane rauh ring pondok baliane dapetange pondokne Jero Baliane suung mangmung, lantas matakon I Codet tekening kramane irika, raris kacaritayang sampun kasujatiane. I Jro Balian wantah balian nguluk-ngluk, baliane sane yukti balian, sampun suwe lampus, baliane punika wantah nyilih nami kemanten, nguluk-nguluk anak mangda prasida ngemolihang jinah. Ditu raris I Codet makeengan, lan Pan kobar ngeling kijap-kijap rumasa ring dewek kabelog-belog.
Sabtu, 12 November 2011
Tips Membuat Lontar
di 23.45
Akeh sane prasida kakaryanin antuk Daun Lontar punika. Minakadi anggen makarya Prasi, anggen nulis lontar, miwah sane lianan. Nanging sadurung lontar punika prasida kaanggen, wenten tata cara makarya utawi ngolah lontar punika. Tata cara ngaryanin utawi ngolah Daun Lontar :
1. Sane kapertama pilihin lontar sane dados kaanggen, sampunang ngangge lontar sane neten becik utawi usak.
2. Lontar sane sampun kapilihin punika kajemuh kirang langkung kalih rahina.
Rabu, 09 November 2011
Boya Ja Ulian Arta Brana
Kaceritayang mangkin ring desa anu wenten anak sane sedeng kasmaran, ipun madan I Parta. Ipun anak rajin tur dueg nanging ipun nenten madue napi-napi, nanging sangkaning punika ipun matilesang raga tur jemet malajahang raga. Geginan ipune rauh saking sekolahan, ipun wantah nuduk saang di alase tur nulungin reraman nyane nganggonang bebek. Sane mangkin Ipun madue rasa tresna kapinig anak luh sane pinaka bungan desa, kajegegan ipun tanpa tanding ring desa punika. Maka sami truna-trunane dot pisan nganggen ipun gagelan, anak luh punika madan Ni Luh Arti. Ni luh Arti anak luh sane jemet pisan nulungin reraman nyane magarapan tur ipun anak luh sane dueg ring sekolah, punika sane taler mawinan truna-truna ring desa punika sami dot nganggen Ni Luh Arti gagelan.
Kaceritayang mankin ring rahina saniscara, risedek I Parta majalan kaumah timpalne jagi makarya tugas, ipun matemu ring margine sareng Ni Luh Arti, tangkahne I Parta magejeran lan awak ipune ngetor sakadi wenten linuh ring tangkah ipun, jeg magejeran tan kadi-kadi tangkah ipune, minab punika sangkaning tresnan ipune sareng Ni Luh Arti sane ngaranayang ipun sakadi asapunika. Raris Ni Luh Arti makenyem teken I Parta, jeg bin nyajaang ngetor awak ipune, raris Ni Luh Arti Matakon teken I Parta “Parta, kal kije to? Adi padidian?”, “n…..n….ne tiang la…la…lakar ka umah timpale ng…ngae tugas” keto pasaut I Parta, jeg keweh sajan pesu munyin ipune. “bih rajin sajan Parta, hari sabtu ngae tugas, sing mamalam mingguanne?” keto Ni LUh Arti matakon malih teken I Parta. “ae luh pang bedikan kenehang tiang, bes bek wenten tugas di sekolah jeg pengeng bene sirahe, duhhhh kalingan ngelah tunangan, anak ane nolih titiang tan wenten, minab sangkaning katambetan titiang sane kalintang” saur I Parta. Raris Ni Luh Arti nyautin “tusing dadi ngomong buka kaketo, ene madan pajalan idup, tusing tawang buin pidan nyen maan anak sane jegeg, “nak angganing cakra gilinga”, buka rodane maputer bin duwuran lan bin betenan, tusing dadi nyesel raga keto”. sawusan Ni Luh Arti ngomong sakadi punika I Parta raris nimbal omongan Ni luh Arti “nggih luh, suksma sampun ngicen tiang piterang tur ngardi titiang madue semangat malih, titiang mangkin jagi ka umah timpale dumun nggih? tiang takut enggalan peteng”. “nggih suksma mawali beli, rarisang sampun beli kaumah timpale, dumogi tugas punika gelis wusan kakaryanin” saur Ni Luh Arti. “inggih ngiring luh” pasaut I Parta lantas majalan kaumah timpalne, dijalane ipun kenyam-kenyem pedidi, duaning liang pesan kenehne ningehang munyin Ni Luh Arti. “nggih dumogi Ida Shang Hyang Widhi ngicenin sane pinih becik lan mautama ring padewekan titiange, mangdane prasida ngardi rasa etis manah lan padewekan titiang” keto ipn ngemik-mik sambilanga suir-suir nuju umah timpalne.
Mangkin sampun lantas I Parta neked di umah timpal nyane, ane madan I Pugig, ipun nak mula demen sajan ngawalek lan ngortaang jelek timpal, nanging sujatine ipun wantah macanda. Gelis satwa, sane mangkin sampun ipun wusan makarya tugas, lantas risedek I Parta jagi mulih, iseng ipun macerita ngajak I Pugig indik Ni Luh Sari. “gig, kenken pendapat caine yening icang matunangan ngajak luh arti? Cocok apa sing?” jeg langsung kedek I Pugig ningehang munyin I Parta.”hahaha….hahahahaha….hahah…(kati sakit basingne I Pugig kedek). “ngudyang ci kedek? Apane lucu ne?” petakon I Parta, “sing ta, sing ada lucu, cocok sajan ci ajak luh Arti, nanging cocok dadi pembantune cai, hahahahaha….hahahaha” saur I Pugig, jg langsung nyebeng I Parta tur mamunyi “Nah…!!!!!!! Nah….!!!!!!!” Lantas I Pugig nimbal munyin I Parta “de gedeg ta, cang nak macanda, ci kaden be nawang cang nak demen macande, de gedeh nah ta?”. “nah…nah cang sing gedeg” keto pasaut I Parta, nanging ipun nu nyebeng. “nah yen cai lakar nganggon luh arti gegelan cang setuju sajan, pasti cang mendukung cai ane dadi timpal cange ane paling polos tur satya”. “nah gig, makasi sajan ne. Nah jani cang lakar mulih duaning be peteng ne, cang nyeh mulih yaning bes peteng” pesaut I Parta. “nah adeng-adeng gen nah, seken ci bani? Kene cai awak getap ngentud dadi anak muani, kak,kak,kak,kak,kak,kak”. I Pugig nimbal pasaut I Parta sambilanga ipun kedek ngakak. Lantas I Parta Masaut, “bani, cang tusing anak muani getap, yen cang sing bani mulih cai nyak ngatoang?”. “sing, cang sing nyak ngatoang, bes joh umah caine”, saut I Pugig. “beh mula cai getap, munyi deen cai gede nanging sing ada ape, buka jangkrike galakan di bungut” saut I Parta malih. “nah,nah, cang mula getap, nah mu mulih be, pang sing enggalan peteng, be antiange ajak memene oraine manyonyo, kak,kak,kak,kak, cang mecande ta, de gedeg”. Keto saut I Pugig. “to…o dong dayanin be cai getap, ngoraang timpal doen takut, yeh ibane ne takut, nah..nah cang mulih malu”, saut I Parta lantas majalan mulih. Di margine ipun takut duaning sampun peteng pisan, nanging ipun ngawanenang raga krana manah nyane lege ningeh munyin timpalne setuju pisan yaning ipun magagelan ngajak Ni Luh Arti. Sesampune neked jumah lantas ia mabakti ring marajan nyane, ipun mapinunas sekadi puniki “ratu Shang Hyang Widhi sasuunan titing rauh ring Hyang Guru, titiang nunas mangda titiang prasida nganggen I Luh arti gagelan, duaning titiang tresna pisan sareng ipun, titiang uning titiang jatma tambet, nanging titiang madue tresna sujati kapining Ni Luh Arti, taler mangda titiang lan kulawarga sareng sami selamet tur rahayu, inggih suksma aturang titiang”. Keto ia mapinunas di marajanne. sesampun wus mebakti raris ipun sirep duaning sampun wengi lan ipun sampun oraine sirep taken reraman nyane, saantukan benjang jagi bangun semengan, ipun jagi ngangonang bebek, nulungin reramane makedas-kedas tur ngalih saang ka alase.
Sane mangkin sampun semengan lan I Parta sampun bangun raris ipun manjus tur wusan manjus ipun nenten lali nyakupang tangan ring marajan nyane, mapinunas mangda selamet, pateh telere pinunas nyane sekadi dibi wengine mangda prasida nganggen Ni Luh Arti dados gegelan nyane. Wusan mapinuas lantas ipun nganggonang bebek, di margine sedek ipun nganggonang bebek, ipun malih kacunduk sareng Ni Luh Arti sane jagi kepeken nulungin reramane madagang. “eh beli Parta, lakar kija to semengan deg-dege?” keto iluh Arti nakonin I Parta. Pateh sekadi dibi dugas ipun kacunduk sareng Ni Luh Arti, ipun jeg ngejer, bibihne sahasa nenten prasida mamunyi, nanging ipun maksaang masaut. Lantas I Parta nyaurin, “n…..n…..n…ne beli nulungin rerama nganggonang bebek tur naglih saang, kadong libur, pang ade gegaen. Men iluh lakar kija ne, Semengan kene suba majalan?”, keto I Parta masaut tur nimbal matakon ring Luh Arti. “niki bli tiang jagi kapeken nulungin I meme medagang, padalem I meme suba tua madagang padidiane” saur Ni Luh Arti. Lantas I Parta nimbal munyin Ni Luh Arti, “nah ne mare je anak rajin tur bakti ring anak tua, nah apang tusing makelo antosange teken I meme, jalan kapekene luh, minab rame anak mablanja”. “nggih niki sampun kewajiban titiang dados pianak, satata bakti ring rarama. Nggih bli tiang mamargi ka peken dumun nggih!” saur Ni Luh Arti. “ngiring luh, beli mase lakar nganggonang bebek” keto I Parta nyaurin. Disubane keto lantas Ni Luh Arti majalan ka pekene, keto mase I Parta majalan nganggonang bebek kacarike. Disubane taked dicarike ipun nepuk timpalne madan I Glebet, jeg ipun mamunyi sekadi puniki “ne ape I bojog ane ngedotang bulan”. Duaning I Parta nenten uning napi-napi ipun raris matakon “nak ada ape ne? adi cai bisa mamunyi keto?” keto I Parta nakonin I Glebet. “de je misi mapi-mapi tuara nawang, mekejang anake suba nawang cai ngedotang luh Arti” keto I Glebet nyautin patakon I Parta, raris I Perta masaut “nyen cai ngorain?”. Lantas I Glebet masaut “suba makejang anake nawang, cang sing perlu ngoraang nyen ane ngorain, nak mekejang truna-trunane ngortaang cai”. “nah nak mula seken cang dot teken luh Arti, pelih cang yen demen teken luh Arti?” saur I Parta, “tusing pelih, nanging keliru cai demen teken luh Arti” keto I Glebet taler nyawis patakon I Parta, lantas I Parta buin matakon “ adi keliru cang demen teken luh Arti? Ne kan jaman bebas, cang nak ngelah tresna mase, dadine cang bebas demen ajak nyen ane demenin cang”, “suba ja jaman bebas, nanging cai sing nyikutang dewek, nang tegarang tingalin iban caine, cai jelema tiwas, sing pantes cai masanding ngajak luh Arti, sing ngelek-ngelekang dewek cai dadi jeleme, “awak beduda kanggoang taine urek” de ngipi masanding ngajak bunga” saur I Glebet. Ningeh munyin I Glebet buka keto raris ipun masaut “cang nawang iban cange tiwas, nanging cang matilesang raga, tusing taen cang nyacad timpal buka cai. Nah de cai sombong mare cai sugih, diastun cang tiwas, cang kondan taen naktakang lima kapining cai. De cai bes nyombongan dewek dadi jelema, ne paling penting di gumine tusing ja harta nangin manah ne suci tur laksana ane patut ne paling utama digumine” kenten I Parta masaut bangras duaning gedeg pisan manah ipun ningeh munyin I Glebet buka kaketo. Raris ipun majalan nganggonang bebekne, lan ipun sig-sigan duaning manah ipune jengah tur sebet pisan.
Kaceritayang mangkin sampun wusan I Parta nganggonang bebekne lan ipun neked ring umah nyane. irika raris I Parta nyisik bulu minehang kawentenan nyane buka kakene. “ape mirib pelih cange, ape mirib ulian cang tiwas ane buka kakene tepukun cang. Cang nawang iban cange tiwan, tambet, nista cang dadi jelema, ape pelih yen cang demen teken anak luh? Mirib mula kakene paduman idup cange dadi anak tiwas, satata nepukin ane buka kakene” kenten ipun maseselan, nyeselin dewek nyane dados jatma tiwas, sahasa ngetel yeh peningalan ipune ngenehang uduke sane sakadi mangkin. Raris ipun cingakine sedih sakadi punika sareng memen ipune, raris memen ipune nakonin “nak kenapa ladne ning? Adi jeg sedih buka kakene cening tepukin meme? Minab ade pikobet ane keweh baan cening mragatang?”, “kene me, minab ulian iraga lacur sesai anake nyekjek iraga? Minab ulian iraga tiwas anake jeg nganggoang kita mesuang munyi ane jelek-jelek teken iraga?” kenten I Parta nyautin patakon memen nyane. “ning, dadi cening mesuang munyi buka kaketo? Tusing dadi cening mamunyi keto, ne nak titah Hyang Widhi adane, tusing dadi cening nyeselin dewek buka kakene. Jani, marginin dogen margi ane ba icene iraga” memene Nyaurin pitaken I Parta. “nggih me, titiang nenten pacang sedih malih, suksma me, meme smpun ngicen piterang marep kapining padewekan titiang” saur I Parta. “ nah jani cening de buin sedih, ne jani tulungin malu meme makedas-kedas jumah, kene bek luhune, inguh meme nepukin”. “nggih me titian jagi pacang nulungin meme makedas-kedas” keto I Parta nyautin munyin memen ipune. Suba lantas keto I Parta nulungin memene makedas-kedas di umah ipune, sesampune kedas ipun raris mararean duaning ipun kenyel makedas-kedas uli semengan ngantos mangkin sampun sanja.
Sane mangkin I Parta jagi manjus katukade, disubane neked di tukade ipun raris mameman, minab sakit bangkiang ipune uling semengan kejagjag-kejigjig. Mangkin sampun wusan ipun manjus, lantas ipun mamargi ka umah nyane. Di margine jagi mulih ipun kacunduk sareng luh Arti ring arep tamane. Duaning jengah manah nyane, diastun takut misi elek I Parta raris ngawanenang raga nyambatang tresna kapining Ni Luh Arti, jeg jemaka limane luh Arti ajaka negak di sisin tamane, lantas Ni Luh Arti matakon teken I Parta “nak ada ape ne bli? Ngaudyang beli nyemak liman tiange tur ngajak tiang negak dini?”. “k….k…kene luh (ngejer liman ipune ngisiang liman luh Arti)” ipun bingung jagi ngomong napi duaning ipun jejeh kedekina tur nenten enyakine teken Luh Arti. “dadi beli kene? Biasaang ja ngomong beli, jeg likad asananga pesu raos beline, cara lakar ngomong ngajak enyen dogen” kenten Ni Luh Arti nakonin I Parta sane kacingakin gegeng jagi pacang ngomong. “kene luh, sampunag iluh gedeg teken beli disubane beli ngomong jani?” keto I Parta Ngomong. Lantas Ni Luh Arti nyaurin “nah bli, tiyang tusing lakar gedeg, ngudiang tiang gedeg,beli ten pelih napi, nggih tegarang jani omongang”. I Parta mamunyi “k…k…ene luh sujatine beli anak…eeee….eee….eee”, “anak kenapi bli? Tagarang orahang apang tiang uning” saur Ni luh Arti duaning ipun dot uning napi sujatine sane jagi orahange teken I Parta. “kene luh, sujatine beli anak uli pidan suba demen ngajak iluh,nanging mara jani beli bani nyambatang kapining iluh isin atin beline, sangkaning beli elek, beli elek boya je kenapi, punika duaning beli uning dewek beline lacur, beli marasa nenten pantes masanding ngajak ilun” keto I parta mamunyi lantas Ni Luh Arti makesyab ningeh munyine I Parta “seken to beli? Sampunang beli nyambatang dewek lacur, duaning iraga idup digumine ajak makejang patuh, tusing nyandang beli nyeselin dewek buka kene” keto Ni Luh Arti Nyaurin Patakon I Parta. “nah luh, beli tusing ja nyeselin dewek, nanging beli marasa tusing pantes masanding ngajak iluh, duaning wentan ane ngoraang beli nenten cocok ngajak iluh” saur I Parta. “ beli, ngudyang beli ningehang timpal? Pang beli mase nawang, sujatine titiang mase anak demen ngajak beli” keto Ni Luh Arti nyaurin munyin I Parta. Raris I Parta nimbal munyin iluh Arti “seken iluh demen mase ngajak beli? Diastun beli tiwas buka kakene?”, “seken beli, tiang nentan taen ngitungan beli tiwas, nanging titiang nyingakin keduegan, kapolosan, karajinan tur baktin beline ngajak rerama, punika sane ngeranayang titiang demen ngajak beli, tiang nenten ja nganggen arta pinaka ukuran” saur Ni Luh Arti. Ningeh munyin Ni Luh Arti buka keto raris lega pesan kenehne I Parta tur ngaraos “luh, lega pesan keneh beline ningehang munyin iluhe, jani nyak iluh dadi gagelan beline?”. lantas masaut Ni Luh Arti “nggih beli tiang misadia dados gagelan beline” saur niluh arti sambilanga makenyem teken I Parta. “inggih suksema luh, iluh sampun nyadia dados gagelan beline tur prasida nerima keadaan beline ane buka kakene, mai jalan mulih wireh suba sanja, beli jejeh memen iluhe paling ngalih iluh”, “nggih bli, ngiring” saur Ni Luh Arti. Raris ipun mamargi ka umah nyane bareng-bareng.
Wenten sampun aminggu I Parta matunangan ngajak Ni Luh Arti, raris jeg royo truna-trunine mawosang idike punika. Truna-trunane makasami makesyab tur marasa kalah teken I Parta duaning ipun ane tiwas prasida ngelanin bungan desane puniki.
Satua puniki pinaka suluh mangda iraga satata mautsaha tur malaksana sane patut. Wenten pabesen titiang, sampunang nyingakin anak sangkaning ipun sugih utawi lacur, duaning arta brana punika nenten ja sane dados ukuran tur di gumine tur sane pacang bakta iraga ngungsi nuju desa wayah, wantah Phala Karman iragane soang-soang sane pacang bakta iraga, duaning asapunika sapatutne iraga sareng sami sawai-wai malaksana patut, bakti ring rerama lan ring Hyang Parama Wisesa. Yening sampun sakadi punika pastika sampun iraga sareng sami prasida ngamolihang karahayuan lan ngamolihang napi sane kaaptiang, kaping untat nenten lali titiang ngaturang suksma.
Puput
Olih: I Putu Gede Agus Saputra
Senin, 07 November 2011
Daftar Lontar di Gdong Kirtya Singaraja
Puniki daftar-daftar Lontar sane wenten ring Gdong Kirtya, Singaraja. Dados cingak
Osah
KRASA SUNGSUT MANAH TITIANG
NGARASAYANG UNDUK KADI PUNIKI
KRASA MAKEPLAG SIRAHE
TEN NYIDAYANG MAPINEH
PELUHE MEMBAH KADI TOYANE RING SEGARA
NGANYUDANG MANAH LIANG
TAN SIDA BAN NANGGEHANG
JENGAH MANAHE NGATONANG
ENTO TUAH ULIAN RASA OSAH
OSAH RING MANAH SANE MADUKAN
Omong
Omongne kadi crukcuk punyah
Sing makecap ban uyah
Makejang dadi matah
kemu mai matingkah Sing nawang peteng lemah
Jumat, 04 November 2011
Usadha Sari
Puniki usada sari sane pinaka ratun usada sane dahat utama, santukan pinaka genah pupulan rasa utama, sane mawasta Dhrma Usadha, Kalimasadha sami mawali ring Usadha Sari. Arang pisan manusa sane wyakti uning indik rasa Usadha Sari. Sakewanten wantah Sang Hyang Guru-reka, Sang Hyang Brahma, Sang Hyang Wisnu, Sang Hyang Iswara, Sang Hyang Tiga-sakti sane prasida ngamel punika. Santukan Usadha Tiga, Rare Tiga, Rasa Tiga.
Ring saluwiring kawentenan sane wiakti ring Bhuana Agung, ring bhuana Alit, wantah tiga sane ngawa utawi makta geringe punika. Suksma mungguing Usadha, Dharma-usadha, Kalimosada. Apan balian punika akehnyane wenten tiga.
Ring saluwiring kawentenan sane wiakti ring Bhuana Agung, ring bhuana Alit, wantah tiga sane ngawa utawi makta geringe punika. Suksma mungguing Usadha, Dharma-usadha, Kalimosada. Apan balian punika akehnyane wenten tiga.
1.1 Puniki luir ipun: lanang, wadon, kedhi (banci). Sane sungkan lanang, wadon, kedhi, tambannyane anggen panes, asrep, sabha. Sane ngawe larane puniki wantah asiki, sane ngawe tamba dewatannyane Sang Hyang Iswara , Sang Hyang Brahma, Sang Hyang Wisnu. Sane nandang lara bayu, sabda, lan idep. Punika sane ngawinang weten Kalimosada sane rasannyane utama.
Sekadi puniki kawentenannyane yening manut Sastra-sanga, patikelan genta pinarah pitu inggih punika Budakecapi sane madue rasa utama. Pituinnyane, niasa-niasa ring bayu, inggihan ring bayu lara, bayu pejah, bayu sane kagoda olih bhuta, ngawinang byuta ring jatma, ring para dewata pinaka pangweruh pitra mantra, sampun sapatutnya Idasane ngicen tamba lan ngambil manguput.
1.2 Amamet lempas ring pradaksina, wenang jadmane sakadi punika, santukan Ida uning ring daging rasa sane wenten ring sastra sanga miwah patikelan genta pinara pitu, budakecapi miwah kalomosada.Yening ida dane meled nelebin daging aksara puniki ritatkala ngalaksanayang tamba utawi ubad-ubadan, puniki parilaksanannya sane utama.
} Balian sane wenten ring anggan iraga patut kauningin dumun, balian Katakson wenten ring siksikan, mawasta I Sudaka, balian istri mawasta Dadukun, balian lanang magenah ring ulun hati mawasta Sang Hyang Kulputih.
} Punika tiga balian sakti, balian sane wenten ring sajeroning angga sane pinaka panugrahan Ida Sang Hyang Wisnu inggih punika kori Bhagawan Kasiapa
/3.b/ Sane mawasta Wisnu-sphatika sudha-siddhi ring japa mantra phalania.
} Mantran sisig, ONG, ANG, UNG, YANG, Wisnu prayascita sudha ya namah
} Mantran mejek ambuh, ONG Gagana murti ya namah swaha
} Mantran masugi, ONG, YANG Srayu Saraswati sudha siddhi ya mawastu jana, AH 3
} Mantran mandus, ONG tirthan ku Sang Hyang Saraswati, Wisnu sphatika, angilangakena lara-roga dadi mreta sajiwa, ANG nabhi, AH siwadwara, teka purna 3.
/4.a/ Mantram mapun, ONG ANG MANG legan ira Bhatara Prama wisesa suddha ya namah.
— Mantran masekar, kembang ku surya-candra lila suteja ya namah.
— Mantran nginang, ANG UNG MANG, Iswara ring apuh, wisnu ring suruh, Brahma ring jambai,kedep siddhi mandi saparan ing wastu, makta siddhi, NA MA SI WA YA.
— Mantra ngajeng, ONG amrethagi sanjiwa ya namah swaha.
— Ritatkala nguncarang mantrane puniki, wenang marep purwa utawi marep utara.
— Mantra sirep, ONG atma wandiratma tanggunen paturub ingsun suksmatma tungguen paturub ingsun, yen hana ala paksane anduhana jaganen poma, 3.
— Yening ngambil galeng ping telu, asing wenten sane mapikenoh ala prasida katulak.
— Mantra matangi, ONG paratma siwatma pari purna ya namah.
— Asapunika tata cara yening jagi lunga ngicen tamba, ngadeg ring pakarangan sang sane sungkan, raris tureksain bayu sane wenten ring irung, yan gangsar sane tengen, sukune utawi batis sane tengen tindakang dumun. Idep masarira Bhatara Brahma ngamel sanjata gada, raris mamantra, ONG ANG Brahma ya namah.
— Yan gangsaran ne ring kiwa, sukune kiwa tindakang dumun. Idep Bhatara Wisnu masikep cakra, raris mamantra ONG UNG Wisnu ya namah.
— Yan pada gangsare, mancogan majalan. Idep Bhatara Iswara ring awak sane ngamel sanjata padma kasarengin antuk nguncarang mantra, ONG MANG, Iswara ya namah.
/5.a/ Niki mantran tamba salwiring tamba,
— Pakulun Sang Hyang licin, amurti sakti, angluah larane syanu lara panes muksah , lara sebaha muksah, mulih mretha sajiwa waras,3.
} Puniki pamiak sakit buh, sranannyane: babakan punyan duren,adas, raris simbuhang ring ubun-ubun sang sane sungkan kasarengin antuk nguncarang mantra,
Idep aku Sanghyang sapta sunia nirbhana anjaluk paka-kambuh tungguh, yen salah pangan, salah tingkah, salah gawena, tan kena turna kambuh, tan kena lara, waras 3.
} Tamba sebaha jampi wangke, bangkiangnyane pengit.
} Srana, babakan punyan kedongdong, babakan punyan blimbing besi, babakan punyan dapdap, babakan sekentut.
} Anggen tutuh masrana antuk behem merah, getih badak, yeh juuk, asaban cendana.
} Yening kaajeng sari lungid, bawang matambus, sreng iragan ketan gajih.
} Tamba sebaha jampi gantung, larania ngendel, muntah tan kwasa muntah, enek ring ulun ati
} Daun base sane uratnyane pada gede, lunak matunu, cuka tahun,.
} Yening ngajeng malingeb
— Tamba jampi pwak, larannyane ngilut weteng.
— Srana,muncuk don ring carang punyan buhu, kedongdong, muncuk tingkih, muncuk sembung, muncuk pulei, selasih arum, myana selem, bungan blibing besi, sumanggi gunung, akah punyan dapdap, akah magwi, lunak, temu tis(temulawak), nyuh matunu, montong jaka, uyah selem, kaalusang anggen loloh.
/6.a/ Tamba sbaha jampi, mesuang tai macretcetan. Sarananya, Babakan blimbing besi ambil don, akah miwah babakannyane, lunak, kunyit matunu.
— Srana sane siosan isin rong gagambiran, iragan ketan gajih, pulasahi, uyah areng, raris anggen loloh.
— Tamba gelem panes sane pungsed nyane pageduh
Sranannyane akah punyan dabdab, akah punyan pulai, akah punyan semung, lunak, nyuh matunu, peresan juuk, raris kaulig dados asiki kadagingin tasik punika kaanggen loloh. Tamba weteng laranen tur ngahngah, sranannyane babakan punyan kendal batuka, babakan punyan kanangga, kacampuh sari lungid, lunak matunu, brangbang matambus, iragan bers ketan gajih, raris kaanggen loloh.
— Tamba gelem wetenge ngilut-ngilut, sranannyane akah punyan buhu, lunak, yeh juuk, asaban kayu cendana, karategin raris kanggen loloh.
/6.b/ Tamba gelem amalian tur beseh, srana akah pungut sane punyane ngapit margi, ambil akah, don lan babakan nyane. Kacampuh sareng bangle matambus, asaban jebuggarum, tulang ayam, raris anggen urap utawi boreh.
— Srana nyembar, akah punyan pungut, kacamuhin katumbah babolong, bawang, adas, enjung raab, lan sungsungan sanggar kamulan.
— Tamba gelem pamalimokan srana, kacemcem matambus asab, buah pala, raris anggen urap utawi boreh. Srana sembar nyane babakan punyan kadongdong, babakan kulit juwet, baas barak, katumbah babolong, kaseb kadi rumbah sami manyahnyah.
/7.a/ Tamba pamali angancuk marasa enek ring siksikanne. Srana babakan sembung, tulang matambus ambil tulang punika laut baseh baan uyah raris seseb. kacampuh baan bangle matambus, masui mapanggang, raris anggen boreh. Srana sembar nyane kakap lan masui.
— Tamba pamali osah mauyeng-uyengan. Sranannya don ganda rusa sane putih, beras sane dekdek, bangle, gambongan, isi tingkih, atin bawang mabaseh baan yeh lunak laut sembar sane sungkan.
— Tamba pamali pusing lan ibuk. Sranannyane baas barak matambus, irikan cendana, menyan madu, pulasahi sembar ring genah sane sakit.
— Tamba pamali marasa nyeri(nyeh). Sranane injin matambus, gambongan cekuh lanang, punika sembar ring sang sane sungkan.
— Tamba dekah. Srana ulungan daun blimbing besi sane kuning-kuning, don dabdab sane kuning-kuning, punika kauyeg dados siki, miwah beras barak matambus. Kcampuhin temu tis, isin tingkih, katumbh, babolong, sembar sang sane sungkan.
— Tamba buh sagara sane weteng nyane bengka kadi ombak ring sagara. Srana wading nangka pace ambil daminnyane kacampuhin sareng muremek danging, irakan ketan gajih, pulasahi, uyah areng raris kaanggen loloh. Sembarnyane masrana daun nangka pace. Kacampuhin sareng katumbah, kunyit, babolong, sepet-sepet, pulasahi, uyah manyahnyah, punika sembar ring weteng sane sungkan.
— Papuser nyane, sranannyane sangga-langit, trikatuka(suna, jangu, masui), pamor bubuk, yeh peresan juuk, raris katampel ring genah sane sakit.
— Tamba sungkan sane sakitnyane teka luas. Sranane ise, kunyit, uyah, yeh cuka, punika kaanggen loloh. Papuserannya babakan punyan cempaka, pamor bubuk, tri-katuka(suna, jangu, masui) raris katampel ring genah sane sakit.
/8.a/ kakap, bangle, pamor bubuk, lempuyang, isen, kunyit, samian nika makikih lantas bebehang sarengin sareng isin rong sane atenga karajah pamali, uyah menyah-nyah lantas simbuh sakite.
— Tamba anggen lelengedan, pirantinyane : kulit punyan turi putih,kulit punyan juwet putih, ambil daminyane, pisang batu,kuud simambuh, bawang metambus, lantas anggen ngubadin anak sane sungkan. Piranti anggen ngaryanin urapnyane : kulit punyan kaca piring, adukang sareng bawang, adas, isep nanah. Wenten malih tambeswane mapiranti :
— /8.b/ kulit punyan kapas tahun, kulit padang ane mawarna abu-abu, bawang, adas lantas urabang.
— Tamba mejen pirantinyane : kulit kacang rijig, kulit slagui kacampuh sareng sari lungid, bawang metambus.
— Ngaryaning boreh nyane. Piranti nyane kulit punyan tuwi putih, kulit punyan tingulun, beras barak metambus, isin rong, gegembiran, asaban cendana, raris anggen morehin.
ž Tamba sungkan pejen pirantinyane : kulit punyan tuwi putih, kaolesin gula. Lantang nyane alengkat, ganahang ring tanah raris njutang, giling, peseng, raris kaanggon.
ž Tamba waduk kembung (bengka) piranti nyane : kulit punyan gandurusa sane petak, isin tingkih, unteng bawang, raris simbuhang.
ž Tamba panguca awak kebus sareng inguh, piranti nyane : kerakap, don sembung, lunak, santen sane kepanesin nganggen kau, raris anggen ngapunin (ngecelin) awak sane sungkan.
ž Yening lakar makarya boreh nyane, kacampuh sareng isin rong lan beras barak.
/9.a/Tamba anggen awak sane kebus pesan piranti nyane : tain subatah punyan dadap, beras barak, menyan madu, yeh cenana macampuh sareng isin rong agenepan, kulit jungra, unteng banglai, lempuyang, raris simbuh sirah sareng baong nyane.
ž Tamba lelengedan piranti nyane : kulit bunga pucuk petak, kulit slagwi, campuh sareng srilungid, bawang metambus, iragan baas ketan gajih, banyun injin, raris kaanggen.
— Tamba keneh inguh lan kepangluh piranti nyane: bunga sandat, punyan gaharu, cepaka, cenana, kerikan dadap sane macampuh sareng isin rong, menyan, raris simbuh awakne.
— Tamba anggen sekancan sungkan waduk piranti nyane : pule, kulit punyan dadap, temulawak, nyuh metambus, kacampuh sareng srilungid kasarengin antuk nguncaran mantra :
— ONG Brahma ngisep lara, lara ngisep dening bwana, ONG moksah lejar lejar, 3.
— Tamba anggen sekancan sungkan waduk, piranti nyane : cenana, ketan gajih, buh jebug campuh sareng yeh ginten selem, kasarengin antuk mantra :
ONG hanak muka tut katuhuri, tis andadi banyu, bayu sabda idep.
— Tamba anggen tuju sbaha piranti nyane : blimbing buluh acarang, dadap sane ka kulub, yening sampun lebeng raris mahmah, kacampuh sareng sarilungid, lunak sane sampun mayusa atiban lebih, giling raris anggen ngubadin sane sungkan.
• Tamba sungkan bengka rencak piranti nyane : kulit punyan piru-piru, kulit kayu kuning, lunak sane sampun mekelo, santen kane raris kaanggen.
• Tamba waduk kembung (bengka) pamalinan : kulit gandurasa, kulit blenadan, bawang, adas lalah, isin tingkih raris simbuhang.
• Piranti sane lianan : kulit saksak, uyah selem macanggah, bawang, adas lalah, simbuh waduk nyane.
/10.a/Tamba sungkan waduk macek-macek piranti nyane : Embung isen, kulit punyan buhu kacampuh sareng sarilungid, santen, raris anggen ngubadin.
• Piranti makarya simbuhane : don tingkih sane ulung ulu punyane, kulit punyan dadap, kulit punyan kedongdong, tumbah sareng adas lalah.
• Tamba sungkan waduk sane nyesek k ulu ati, piranti nyane : jerangau, temulawak, jae pait, kesuna, jerangau, kesuna, jangu, raris simbuh waduk nyane.
• Tamba sungkan bungek ngancuk piranti nyane : kulit teges, akah awar-awar, akah tuung raja, akah terung krijit, baas barak metambus, bangle, jae, isin rong, maswi, tabya bun trikatuka, yeh cuka, raris olesang ring batis nyane.
— Tamba melwang sareng semutan piranti nyane : kulit punyan kusambi, kulit punyan kedongdong, kulit jiwat, kulit punyan bai duru, kulit punyan jungra, sintok, maswi, tabya bun triketuka, yeh arah raris borehang ring batis nyane.
/10.b/Tamba rare missing piranti nyane : kulit punyan blimbing besi, unteng bawang raris anggen ngubadin.
— Tamba anggen rare sane buh ring penyingakan nyane piranti nyane : linjong canging, bawang , maulig raris olesang ring tundun nyane.
Piranti sane tiosan : baas sane alus, bawang raris olesang.
— Piranti sane tiosan : yeh susu anggen pupuk.
— Tamba rare sane genit ring awak nyane, piranti nyane : kulit punyan crème, bawang metektek raris kaicen ngajeng.
— Tamba rare sane sai kena sungkan, piranti nyane : kulit punyan dingin-dingin, bawang, adas lalah raris ajengang.
— Tamba rare sane bol nyane pesu, piranti nyane : bungsil sari jemukana.
/11.a/Tamba rare gerah, piranti nyane : kulit bulu bawang, adas lalah raris anggen morehin.
— Tamba rare tilas kedis sane genah nyane ring muan nyane, piranti nyane : kulit punyan undis, isen, tumbah dadiang serbuk.
— Tamba anggen layah nyane, piranti nyane : sepet-sepet sane bolong, tumbah, bulu kedis sugem, lenga, lantas lablab yening sampun lebeng raris anggen ngolesin.
— Tamba rare tilas makaplak-plak, piranti nyane : kerakap, tuung sane maadan kumarose, nyuh matunu, isen, tumbah lantas lablab, yening sampun lebeng anggen nyimbuh I rare.
— Tamba rare basang kembung (bengka), piranti nyane : pucuk, yeh arak, uyeg raris olesang ring basing ne.
— Tamba rare basang kembung (bengka) sukeh ngenceh, piranti nyane : don timun gantung, bawang, adas lalah, raris simbuh kemaluan nyane isinin uyah akidik.
— Tamba rare jampi, piranti nyane : pujer mapanggang, lenga lurungan lantas lodohang.
/11.b/Tamba rare dingin awak, tangan sareng batis nyane, piranti nyane : don punyan liligundi, don kerakap temurose, maswi raris anggen morehin.
¢ Tamba rare sane batisne sangket piranti nyane : akah gonad, akah kaseg-segan, don punyan gang-gangan, campuh sareng triketuka, raris olesang.
¢ Tamba rare basang kembung ( bengka) piranti nyane : muncuk tingkih, don mer, bawang, adas lalah, raris anggen nyimbuh.
¢ Tamba rare tusing ngidang sirep peteng nyene, piranti nyane : yeh buh jebug ane nguda, asaban kalembak kasturi, anggen muh-puh penyingakan nyane.
¢ Tamba rare basing ne kembung, piranti nyane : akah ganggang, campuh sareng bawang, adas lalah, raris olesang.
/12.a/Tamba rare kneyat basing nyane, piranti nyane : don nyambu her sane putih, campuh sareng isen, kunyit warangan, tumbah, raris simbuh sakit nyane.
¢ Tamba rare tuju sareng bayunnyane nyakpara piranti nyane : kulit punyan tangulun, kulit punyan kedong dong, isen, baas barak, campuh sareng menyan, maswi, buah jebug, katik cengkeh, majakane, majakeling, yeh asaban cenana, raris anggen morehin.
} Tamba rare kaku sareng beseh, piranti nyane :don kaseb seb acarang, dumlan, tingkih, muncuk punyan buhu, muncuk punyan saningka, semanggi gunung, selasih miik, myana selem, tajin isen, temulawak, lunak tibanan, nyuh matunu, uyah menyah-nyah, jungra, sareng sarilungid matimbung raris anggen ngubadin.
} Tamba sungkan tegehan sareng tiwang piranti nyane : mica limang bulih, maswi, upin ka bibih nyane lan ka irung nyane sarengin sareng mantra :
MANG, ONG, WONG, KJENG, ratna patayi tamah.
AH, AH, ONG, ONG, kula putra ya namah AH, AH, ONG, KCIM, ONG, kula putra ya diwa suksma ya namah.
A,A,A, AH, ONG, NANG, MANG, SING, WANG, YANG.
13.a ONG sing ala paksana tka punah, ONG rare teka warsa, 3.
} Pirantinyane : triketuka, sesampune wusan mamantra, simbuh tlapakan tangan sareng tlapak batis nyane.
} Tamba rare utah-utah, piranti nyane : cekuh, kunyit, adas lalah, tumbah, majakeling, uyah, samian punika matambus, ulig lantas anggen ngubadin I rare.
Ò Tamba rare genit, buh manahen, piranti nyane : jajangutan, triketuka, poos gedubang, lantas olesang.
Ò Tamba rare sungkan wragan abeh bengka kalingsian, piranti nyane : bangle, kunyit, lempuyang, bawang, kasuna, lunak tibanan, uling makejang raris angetang, anggen ngubadin sareng mantra :
13.bONG,ONG, Brahma anglaraning, ONG, Wisnu anambanin, kadi sireping, Brahma katiben Wisnu, sirepne larane si anu, sirep, 3.
Ò Tamba tuju gerah lesu pelapa piranti nyane : trigande, cekuh, baas barak, tingkih matah, triketuka, anggen morehin.
Ò Tamba kena tuju teluh lan upas piranti nyane : camug 7 tugel, nyuh 7 tebih, tunu kanti puun, don bingin ane ulung uli punyane, bang bunut 7 katih alantang tujuh, pucuk tumpang, tunu lantas ulig. Rikalaning ngulig apang marep tuun, bejek nganggen lima kanan abedik – bedik, lantas olesang ring tongos sane sungkan, sareng mantra :
ONG sang tebu ireng asenetan ira Batara Guru, daksina konkon, ayo langgana anambana wong gring ginawe-gawe, sakweh, ning lara kaku angina. ONG idu putih atamban mu teka waras.
14.a Batu ring ajeng karajah antuk :
— Tamba tuju nek lan basang kekeh, piranti nyane : triganti lawang, akah kelor, kasuna, mica, cuka tawun, uyah selem, lantas ubadang.
— Tamba tuju nek piranti nyane : empunyane kunyit warangan, lengis nyuh, santen kane, nyuh gadang, lantas anggen ngubadin.
— Tamba tuju, piranti nyane : don tingkih, kulit padang abu-abu, kulit punyan teter, cuka tawun sareng mantra :
ONG Kaki leman ingsan anambanin larane si anu teka waras.
— Tamba rare tuju awak nyane pakejutjut, pirantinayne : don limu, krakap, legundi, isen, lempuyang, isin rong, samian ambil unteng nyane, raris ubadin nganggen mantra :
ONG sipok pakulun aranta duk saking Swargan, teka po kita saking Bali sing tuju aranta, tuju otot, tuju kulit, tuju daging, tuju tawulan, tan pamandi kita, apan kita kasambet denku, sidhi mantranku.
14.b Tamba rare sungkan gerah lan sing nyak madaar, piranti nyane : kulit punyan pahang, kulit punyan bidara cina, kulit punyan udani, kulit punyan sarikonta, kasuna, campuh samian kanti alus, yeh sane mare nyemak, batu selem sane marajah cara : ….. tanem di api sane kebus lantas adukang ajak ubad ane tunian. Yening sampun lebeng peseng, saring, lantas anggen ngubadin.
— Sane pinaka sengguk nyane, piranti nyane : Kulit lawus, triketuka, pamor bubuk.
— Piranti boreh nyane : kerikan punyan suren, kerikan punyan bohok, lempuyang kedis, triketuka, cuka tawun, lantas anggen morehin.
/15.a/ Tamba mokan ring tengah kohkokohan medal nanah, sarananya mpu kunyit, salungid dui juwuk purut raris kagunayang anggen nambanin.
— Tamba bokan makasami sane ngamedalang rah sakeng cangkem, sakeng irung, sakeng panyingakan, sakeng silit, sakeng prana, sakeng odel
/15.b/ Sarananyane: daun bawang putih(kesuna), cendana, tanah sane wenten ring genahnyane ampo, genis batu, ginten ireng, santan kane, gening lungid, rereh pahan sane paling ring tengah, raris kaanggen nambanin.
— Tamba rare sungkan oteng rikala mokan ring tengah,
Sarananyane: Krakap, dagingnyane lempuyang, isen apuh, mica, beras tuh raris kasimbuhang.
— Tamba rare nangis rikala wengi, saranannyane: lungan sampat, raris rajah ring bokongnyane, kasarengin antu pralapan mantra.
Langganan: Entri (Atom)


c: text/html

text:
BALI – LONTAR I
Om awigenam astu nama sidiyem Yan kita maidep, ring daging soca utama iki tengaran niye iki ucapan iye Ring kandan niya den perayanta. Poma. Poma. Poma.Niya tengeran mirah sane utama, matemah manik maya tur merawat rasa kadi rumput ring toya di belange sane ening toyan ipunne. Irika wenten metukukus medaging urat kadi rambut sane alus pekeranyab kadi inten tur dumilah mengalah alah matemahan kadi toya ening,iki ngarahan mirah utama data wiyadin alit mirah ike wenang anggen sesikepan ring raganta,mangkana sajeroning sastra.Saluiring sane kabaos utama patut kakaryanan lelaban segan bang akepel, canang manisan segan asia tanding katur ring ide betara tengahin segara.Yan ani soca ireng ngumedep ngeristal, tur setengah madiut biru masinar kuning maurat kuning kadi kalimayah iki mirah utama, ngaran nariyana siwa sekalapenganggen sang putus miwah sangang anggewerat palawiya wong asih kabeh yan uning ngastawayang ring ida sangahyang tiga sakti.Ane mirah barak mesawang ireng tur magurat kadi padma putih gurat ipun,maketel selem,ngaran padma agung utama dahat mirah ika. Patut anggen gagelaran ring pakurenan pangeleburan mala ring raga widi asih palaniya ngaran tri sakti.Yan ani mirah ireng kumedep biru masawang gadang dumilah tur matemahan manik maya kuning, ika mirah utama ipa sari ngaran siwa sekala anggen gagelaran ring raga,dewa asih,manusa asih sejagat ika palinggih ida, siwa tiga arang mirah iki.Yan mekarya sane utama, ngaruran lalaban nasi wong wongan ring ida batara sakti , ring peramenake ida sami tambahinlalapan genap mangda rahayu.Iki utaman ida bagawan astikala.Yan mirah biru matemahan manik maya,mirah hijau madiut kuning,pirus beru,sane patut angge medal ring dina saniscara kliwon wenang angge.Yen mirah dadu meclek kuning matemahan manik maya, ane madan mirah mawar, mirah surya ane barak maliyeb mayeh kuning, wenang sang nganggen medal ring dina anggara manis.Mirah jempaka wilis, maurat kadi rambut, ngaran mirah rambut sedana, utama daat wenang ainggen pangasih, miwah anggen pengastawa ring ida ida yusubawa, sane malinggih ring malangting sane sampun kawulus, ringsane sampun dados sudagar anggen wiyadin dagang sane alit juga wonang patut kasungkeming oleh ipare dagang sinamiyan sane mikolihin rejeki, rambut sedana patut ida sungsung odalin, ikikautamania mangkana kojar ring aji.Yan medal ring dina buda paing, wonang anggen mirah kuning, aorbang ngarang bidure jempaka jagat kuning mirah adi ika ngarang utama ika.Yen medal ring weraspati pon, wenang anggen mirah kunta, mirah mawar madiyut kuning japis, mekali mayah darah ika utama.Mirah ijo manten, pirus, jambrut, sapir biru, sane wonang anggen medal ring dina sakura pon.Mirah kecubung, madiut tangi masawabang mabintang bintang ring ttengah niya utama ipun anggen mabaos anggen pengasih miwah pakemit ring raga miwah ring pakurenan manusasih lanang isteri ika kautaman niya.Medal ring dina, sukra wage wonang angge mirah wesurya ijo manten pirus daun ika utama.Yan medal ring dina, saniscara kliwon, wonang angge mirah windusara ratna agung mirah darah mirah juwet ika utama ipun.Mirah dewa, mirah ideranila, jempaka putih pawala putih medal ring redite wenang angge.Mirah kecubung sapir kerestal, setengah kerestal, tangi muda madiyut maembun masawang kadi nila, maembun tangi sapir tandan ipun, madiyut tur maembun, tur matemahan manik maya, ika ngaran mirah utama daat anggen sasikepan ring pakurenania, tur pengasih agung, busanan sang ngawerat pateh ring keresna dana utama ipun.Yan medal ring radite manis, jagasatru, nilabanyu, mirah dewa, angrek ulan, ika utama patut anggen.Yan anu soco ireng ngumedep, sekadi siksikbe pekerenyeb ika ngarang windu murti, utama ika anggen sasikepan ring raga.Yan mirah abang mecelek putih, ngaran ratna duite utama anggen muspa.Mirah kecubung delima malit, sekadi batun delima tangi pateh ring windusara,gelaran sake wonang mirah sire ngangge luih tur angge momon ong pejah wiyadin angge mepanes luih tan kena kebencana. Iki duk ide sang pandawo, nangun tapa semadi, ring gunung wanagiri, ana anggeni ring ajeng merupa manik putih matemahan manik maya, madiyut kadi biang lalah mate kukus ika ngaran sitangsu metaja kadi dammar megurat ijo, utama niya anggen panolak musuh sakit muang bicara wonang iya.Yan ane soco biru laut mecelek bang matemahan manik ika ngaran golo raja utama.Sakalu iring batu campur, besi, mas, perak, temaga kuningan, miwah logam, ike anggen pengiderjana.Seluiring kayu katos kadi merupa batu, bobot utama ika angge sasikepan ring rage.wonang ring pakuren niya side rahayu.Mirah sitangsu palania, palemahania, nangin tuah ring sarining buana kabeh.Mirah manjangan bang, palania tuah ring sedagingin kelod serasaning tastere kabeh muang darma wisesa.Mirah jaga satru palania pascima bau putra miwah darma wisesa. Sakaluiring sane kebaos utama kadi pawalek ida menurut ring sesajen ipun, maturing ida betara merajapati pitui maeles sekadi batu pateh kautaman ipun yan sampun uning ring pengastawan ipun ika sami deruen widi.Mirah keresna dana, utama palania patut anggen medana punia ring wadua tangkasurin paran paran.Mirah windusara, palania tuah ring rasaning buana kabeh muang darma wisesa muang ring nitikamoksa,menurut ring risapaku remania.Mirah biru,Macah acah biru, mekukus biru, ngaran narayan siwa seloka,Yan ane caling duyung wong utama anggen pekemit rage saluiring wisia mimpas,Yan caling warak anggen matetamban utama,Yan caling macan wenang anggen sasikepan wong rare anggen kalung.Yan cetong kelesih utama anggen ngetes anak sakit kena bebainan miwah buduh.Mirah selem mesurya lalima kuning ngaran mirah jaga satru utama daat..Yan mirah selem ening, kumedep tanpa talutuh masurya kadi surya wawuendag mateje kadi biang lalah metu kukus kadi tejan damar ngaran keresnadana.Yan mirah bang awor putih ening ngaran mirah delima.Yan anu tanduk cicing utama anggen sasikepan ring raga sarira,campurin les kayu kelor medaging batu miwah besi tur ika mebatu luih utama anggen pakemit pakurenan.Yan ana benang miwah kapas keniyang ring umah nyawane utama daat anggen pengeraksa jiwa miwah pengasih agung pituiring maduyane pateh utama ipun.Yan ana mirah kadi darah matemahan manik maya tur ening ika ngaran ratna agung utama daat mirah ika.Yan mirah dadu tur ening awor toyannya ring tengah niya ngaran mirah mawar.Yan ana mirah bang belang putih matemahan manik mayan makaliyeb tangi dumilah metekukus ngaran windusara utama daat.Yan ana soco bang ngumedep ton sakengdeh nyemprot kadi surya wawu edang yan genahan ring jembunge medanging toyo ening toyo ika barak kadi rah ika ngaran mirah rukmarata mirah bayu yen sire dewure mirah ika tan kamanan ring sanjata saluiring pekaryan manusa sangangge mirah ika luih utama daat saluiring musuh asih pada nebah olas.Mirah bang mesinar bang ika ngaran rukma rata.Yan ana mirah rukmata ika anggen pengeleburan saluiring mala kelebur ulih toyan mirah ika wiyadin memati mati duke urip kalebur deniya riwekasan yan mati kependak antuk joli mas.Mirah kecubung kasian, biru madiyut bang tur matemahan manik maya metekukus tanpa teleteh tur dumilah mengalah alah ika utamaniya anggen gagunan medagang.Ana mirah kuning utr ening matemahan manik maya ika ngaran mirah cempaka utama ipun anggen muspa miwah masucian.Batu bolong les kelor, tiing buluh empet, utamaniya anggen sasikepan ring raga pangimpas agung tan kasor ring musuh astawayang ring merajapati.Kayu campur emas miwah kayu emas anggen pekemit raga widiasih manusa asih yan uning ngastawayang ring ida sangiyang wonang.Ika kautama mirah sane luih ring tutur kadiyat mikan peralina mantan baos ida Begawan astikalpa, yan ana mirah sekadi batun dalima matemahan manikmaya wiya dadin madiyut sakewala tagtimedaging warna ipun putih bang muda ijo kuning ireng biru ungu wiyadin malit mirah ika tur cekak cekok sekadi batun delima ika tuah sarin tanah sarin toya sarin sinar aka madurgama jati mangrangkep.Eles dadap warna tiga, putih coklat kuning, utama daat pengijeng ring paumahan widiasih,rejeki asih,iki palinggian sang yang siwa tiga yan uning ngastawayang ring ida sang yang widi wasa miwah ring ida betara merajapati ngaturan sesajen perasantun upa saksi ring ida mangda sida rahayu nulus.Ana soco ireng ngumedep madiyut putih maurat kuning kadi sangket tur medaging urat leser kuning tur metuteja ijo, muah biru mesinar kadi namu namu metu geni ka ngaran mirah parta wijaya utama daat anggen anak agung.Mirah ana cara minced dimasak campurkaca dadi permata macem macem warna ipun madiyut maden pantetis untuk periyasan.Eles jepun warna ireng putih anggen ngetes warna ireng ring widi ring sangyang ludra asih manusa asih.Mustika Kopi pateh ring besi kuning warnan ipun pateh ring batun kopi,kadedep dep pangimpas agung.Batu ijo miwah ireng ngumedep marupa soca bolong asia warna kadi tusuk jarum ipun dating utama anggen pekemit ring raga tur tumus.Ane mirah bang masurya kuning dumilah ika ngaran mirah adi,utama dahat mirah ika,anggen pekemit raga miwah pakurenan.Yan ana soca madiyut bang nyaran mirah ulung utama tinutin saking yogan ida sang darma putra ana manik ulung.Soca badar perak petelitik putih badar mas petelitik putih nedaki,utama anggen pekemit raga.Yan ane soca misi besi ngaran badar utama pangimpas impas.Soca batu campur emas badar emas ngaran utama dahat anggen pangijeng umah pakemit raga saananing bicari mimpas.Yan ana badar mas berumbun seananing pekakas pegawen manusa sakti luir ipun sane uning neluh nerang jana punah.Yan ana soca kuning mateja kadi malah tan malah alah tur madiut kadi neteraning kesari metu kukus ika ngaran sitangsu sarin tanahe ring genah sang arjuna nangun tapa anggen panolak satru ngaran jaga satru.Besi tawar ane selem anggen soca utama pangimpas impas musuh anggen malianing utama toyan ipun anggen nawar sang sakti.Tawar kuning anggen pekakas nolak musuh.Tawar putih perlu anggen pengasih.Besi tawar barak utama anggen pangijeng raga karang.Yan ana mirah seliwah windusara,ika ngaran ika sarin tanah genah sang bima ,mayoga utamania anggen pangijeng ring pekarangan,panolak musuh sakti.Mas putih utama anggen pangijeng.Mas ijo pateh utaman ipun.Mas ijo campur batu campur kayu dadi batu utama anggen jimat.Yan ana mirah masurya kembar surya cendana ika ngaran sarin tanah ring genah sang nakula nangun tapa utama anggen melalungan anggen ngastawa ring ida betara siwa tiga sakti.Yan ana soca keniang ring tengah batune gadang gading mabianglalah, metu kukus mateja magurat kadi rambut pakemit atma.Ana kayu marupa batu ring tengah kayune ageng keniang ika ngaran manik atma raksa anggen pengasih.Ana mirah bang macecek putih matemahan manikmaya ika ngaran mirah ratnaduwita anggen anak istri.Ana batu kuning kakeniang ring basang lelipine bang utama anggen gagelaran ring angge sarira.Ana soca keristal marupa kadi getih dumilah tan malah malah temu kukus , matemahan manik maya ngaran mirah bayu iki sarin tanah ring genah dewi kunti nangun yasa utama dahat mirah ika.Yan ana ules lelipi mebat di baduur bulihe,utama anggen sesikepan ring ragane, tankekantenan ban imusuh yan angge ules ika.Ana umah tabuan ring beduur batune gede, medaging batu alit sekadi matan titiran bebed sekadi rambut utama anggen penawar sakti.Yan ana soca marupa ireng masawang ijo masawang biru tur ening madiut putih kadi neteraning kesari metu kukus meteja sekadi tejan damar ring tengahnia katon kadi bintang kartika tur maurat gangga mewarni solas warni ngaran kresne murti dating utama mirah ika wenang sang anggewerat angge ika.Ana besi kuning ring sebum belatuke rupan ipun kadi buah base sane alit ika anggen keteguhan kalaning mayuda.Yan ane sebum titiranne madaging kuningan tanying tipis kadi taji bawak miwah mirah bang utama anggen maliyaning sakti.Yan ane batu soca batu bebed utama anggen mekarya ring carik.coca batu tapak dara temus anggen pengimpas impas.Yan ane soca gadang petelitik kadi bulenan tipis tur mawat kuning ngaran pirus daun utama anggen sesikepan luas memargi sesikepan anak beling.Yan ana pirus maurat emas pakemit agung widi asih ring sanga angge pirus punika yang memargi doh saking iraga pacing matilar saking gumi iriki jegtanpesangkan rauh petulung.saluiran soca medaging gambaran utama.Yan ana tahan mas berumbun utaman ipun pengasih jagat miwah dewa asung pengastawan ipun ring ilapi wong tanana.Ana mirah putih maketel selem ngaran nila kante wenang anggen ring wewalungan miwah medal ring radita wage ika utamannia.Soca putih aor biru ngaran nila anom utaman nia anggen pengastawan ring widi. Yan putting aor kuning ngaran indra nila wenang anggen ring sangmedal buda manis malia redite pon ika utamania.Yan putih macecek barak ngaran nila geni anggen anggelukat ong gering wenang.Mirah gadang macecek dadu ngaran asti kresne wenang anggen medal ring saniscara paing.mirah gadang mabenang a katik ngaran biduri kresnawenang sang medal saniscara manis angge ika. Yan mirah biru mebenang akatih ngaran biduri laliut mijil ring sukra manis wenang angge mirah ika. Mirah kedukduk bang maketel putih patelitik ring tengah nia sekadi bias malela pateh ring mirah kacubung utama nia. Mirah inten putih kristal matoyo kuning madiut ipun sekadi berlian wenten kadi bintang pababiat utama anggen penganstawa ring widi medagangan utama ring kacubung kasian. Yan mirah putih makedep kadi kerestal cekok wiadin benjot matoyo kuning ring tengahnia tur makedep putih diyut ipun sekadi inten ika ngaran mirah jajilih asti anggen sasikepan ring raga wenang buntil ring sabuk ika ngaran mirah utama. Yan mirah kuning mebenang akatih ngaran beduri cempaka. Yan mirah putih mabenang akatih masawang biru ngaran bidure bulan. Mirah tangi mesawang pelungmabenang akatih ngaran kacubung lung. Batu kumala warnan ipun putih ireng ijo barak kuning tangi nangin tandan ipun medaging embun ring tengah batune batu ika setengan dading bunter sekadi buah ekem utama daat batu ika anggen saka wenang. Mirah ijo masinar kuning ngaran ijo manten yogya anggen madagang kautaman ipun. Mirah sambu warnan ipun klau ungu utama anggen ngastawa widi. Yan ana mirah rakrik madiut putih tur mamanik maya ngaran mirah anggrek. Yan ana soca biru kristal ening toyan ipun pakeranyah kaaksi ring tengahnya sekadi bintang kartika ika ngaran mirah inten utaman ipun sakewenang. Ana mirah dadu masurya kuning ngaran mirah mawar utaman ika busanan medal weraspati pon wenang angge. Soca akomarin ada ane gadang ada ane kristal madiut tan medaging setir. Mirah brumbun dasar ipun bang mawarna anggen mangelebur mala ring pakurenan. Yan ane mirah warnan ipun kadi lunak tur maketel putih ngaran ratna ulung. Ana soca mewarni tenggi tur ening ngaran mirah mawar. Yan mirah gadang kadi pelosor biyu tur matoyo ring tengah nia ening kristal ngaran jamrut saelon anggen pamurna kayun wenang anggen saluiring karya. Yan mirah gadang sekadi buah anggur matemahan manik maya sawiji ring tengah nia dumilah ngemprot ika ngaran mirah mata kucing daat utama. Soca marupa gadang wayah tur ening madiut ditengah nia ngandang kadi kukus ngaran bidure kresna utama. Yan ana soca ireng kumedep magurat kadi sangket ngaran bangsing tuing ngebek warnan ipun juga bangsing. Yan ana soca barak marupa batu malit sekadi jagunge makepus keniang ring tengah kaune ageng ring gok ipun ika ngaran soca bayu mertiyu utama daat gagelaran sang angewerat nangin genahan ring toyane toya ika marupa bang dumilah. Yan ana soca barak tur ening metu kukus ngaran bubur bang sinanten. Ana soca pekeranyah malit malit kadi kaca ngaran jagut. Yan ana soca sekadi kaca miwah sekadi gedah mewarna solas pekeranyah ngaran inten yan ageng ngaran berlian yan tipis ngaran er. Yan ana batu marupa soca medaging besi miwah madaging emas sekadi tampalan utaman ipun. Anggem pangimpas impas panolak bicari asing gawe wenang anggen sasikepan ring raga wiadin ring pakarangan soca ipun saluiring campur ipun sekadi temaga perak kuningan perunggu. Ana soca keristal magurat gurat mewarni tur maris rupan ipun muda sekadi pelosor biyu madiut kuning masawang barak ika utama daat linggih ida betara rambut sedana wenang sungsung medagangan. Yan ana mirah malawat mabalik uli diarep ngaran bidure sungsang wenang angge mangku miwah balian ika wenang angge. Soca putih dumilah magurat kadi rambut ring sor nia ngaran kacubung rambut sedana anggen pengijeng umah. Eles ane saluiring ngendih tat kala wengi kacingak utama daat jimat pangimpas mala. Ana batu barak maketel ijo tur makedep ngaran pirus bang yan gadang maketel barak macampur besi makilap ngaran badar piris saluiring pemargi wenang. Ana mirah bang tui batu barak yan sampun ngendih wengine kakeniang utama malih yan genahan ring suambene medaging toya dados toyane marupa bang ngaran rukmarata pangeleburan saluiring dosa mala petaka kalebur denia wekasan sira pejah kependak antuk widia dara widia dari. Ana soca ireng pakeranyab kadi siksik be madaging barak putih mawarna kadi pendok ngaran bangsing tanah. Yan ana soco kuning makedep nangin keristal mewarna petelatak kadi tampalan ngaran mirah toplas. Yan ana mirah ijo kristal yeh nia kuning petelatak warna warni ngaran mirah opal astra ali. Yan ana batu marupa soca ireng rupania magurat putih betel tur tamapak dara ngaran jagasatru. Kacubung sutra magurat pateh sekadi bungan kecubung ika ngaran kacubung sutra kalimayah anggen pengasih. Yan ana mirah mawarni trini ening jati makanten kaaksi sekadi bulan ayam ring tengah matemahan manik maya ika ngaran tri sakti wonang anggen antuk sakenatiya. Ana batu keni ring basang bene mauser dumilah ngaran userin jagat wenang anggen pengeseh. Ana soca keristal madu madiut makedep kedep ngaran jati tammi. Ana batu ireng marupa soca makedep dumilah coklat kadi netraning asu ngaran batu permali keniring lautan. Yan ana ules dongkang keniang ring dina saniscara keliwon kajeng kliwon ika utama dahat wenang anggen sang ngusadaning saluirin gering purna denia. Ana besi marupa kawat keniang ring pisang sane medal pusuh ipun ring madian ika utama ika ngaran wenang anggen sasikepan ring raga sariranta. Ana gesing tunggal ana mentik gesing ring tengah gesing tunggal ika ika ngaran pasilan gesing wenang anggen matetamban saluiring gering purna denia poma poma poma. Ana batu pakeranyah sekadi surya wawu medal ngaran kacubung inten utama daat saluiring karya sida denia. Seananing marupa mirah yan sampun medaging jejekan kebo wiyadin cekok utama daat wenang anggen sasikepan ringraga wiyadin di pekarangan. Iki kautamaning ida Begawan astiya ana mirah bang kadi darah matemahan manik maya malit kadi batun buah delima ngaran mirah bayu merta utama daat mirah ika ngasoran sekelod kelod miwah pakemit raga ring pakurenan. Yan ana soca kuning pekeranyah kadi inten ngaran jagut utama ika anggen nukangin miwah malianing pemangku wenang angge ika widi asih palania. Seluiring soca berumbun wenang angge medal ware kelion angge soca ika anggen mapurna kayun. Saluiring soca marupa ketangi tangian ngaran kacubung wenang anggen antuk pedagang miwah ring sang tukang ika utaman ipun. Bidure makalimayah sutra ika wenang anggen pangeleburan mala ring raga sariranta. Jempaka rambut sedana rupan ipun kuning nangin medaging garis garis makeh utama ika linggihan ring pedagange ane singsung linggih ida yusubawa. Kayu garu ika warnan ipun coklat tur mik yan dudus antuk dupa ngaran utama dahat anggen ngasoran bicari yan sampun dudus ngangen dupa miik sida ngasoran musuh apeneleng punah denia. Saluiring medal ring dina radite wenang anggen mirah nila ika keutaman ipun. Yan ana mirah ireng ngumedep masawang ijo masemu biru dumilah angalah alah kadi netraning kesari metu kukus meteja kadi tejan damar tur magurat gangga metring kukus materanggana kuning ika ngaran keresna dana utama dahat busana sang ngawerat madana punia tan kasor palania jagat semuyub tan wanilingrana ika utamannia. Ana sica putih sekadi beras warnan ipun dumilah metu kukus mesawang bang ring pinggir ipun ika mirah utama ngaran banyu amerta anggen sasikepan ring raga sarira muah ring umah pekarangan. Peremban bali agung (permata yang utama dan yang tidak) 1. indra danta :biru putih bercampur merah 2. widura biru :biru bawahnya hitam 3. indranila :biru bercahaya putih ( baik) 4. widura ungu :hitam bertitik putih 5. Krishna :hitambercahaya 6. Krishna dana :hitam bercahaya putih(mulia) 7. kebo kunang kunang :hitam bertitik putih 8. bangsing :hitam bersinar 9. ratna jempaka :kuning bersinar merah 10.mutiara :kuning lembut bercahaya putih(baik) 11.santen :hijau agak berwarna putih 12.mirah kacubung :tangi bercahaya merah(baik) 13.kacubung kasian :putih bercahaya tangi 14.kusiaraga :jingga bersinar(mulia) 15.mirah ulung :hitam bersinar merah 16.buburbang :tangi bercahaya putih(mulia) 17.mirah adi :merah bersinar terang(mulia) 18.manjangan bang :merah terang bertitik dadu(baik) 19.windusara :merah berkilau bercahaya putih(amat baik) 20.ratna bangkaja :merah bersinar tangi 21.nila pangkaja :biru agak dadu bercahaya merah(mulia) 22.ratna sawala :putih bercahaya biru 23.ratna banyu :putih bercahaya hijau 24. pestal :putih beang lalah 25.jaga satru :hijau bercahaya kuning 26.padma kara :kuning bercahaya jingga(baik) 1. saniscara kelion pirus beru 2. anggara manis mirah mawar mirah surya 3. buda paing mirah kuning aor barak biduri jempaka mirah adi 4. werespati pon mirah kunta mirah mawar kuning japis mekalimayah darah madiut 5. sukra pon mirah kacubung madiut tangi masawang barak mabintang bintang di tengahne safir biru. 6. sukra wage we surya ijo manten pirus daun 7. saniscara kelion windusara ratna agung mirah darah mirah juwet 8. radite mirah dewa indra nila jempaka putih pawala putih 9. radite manis jaga satru nila banyu mirah dewa angrek ulan 10. radite wage mirah putih maketel selem madan nila kanta 11. saniscara paing mirah gadang macecek dadu madan asti kresna 12. caniscara manis mirah gadang mabeng akatih madan bidure kresna.
SOCA UTAMA BALI – LONTAR II
Om awigenam astu nama siwaya astu nama sidyam !!!!! Mirah ireng kumedep makunang kunang macecek putih wenang anggen sang maweton ring dina buda manis. Mirah putih mateja biru mirah dewa ngaran kawenangang majaya jaya. Mirah mateja putih masawat agung dumilah maka penangkeb musuh sarwa satru winesanam pangabaktya ring ngeka. Mirah bang meteja ireng matuntung putih. Makandus nila utama maba pengelalah bicari maka atma raksa keniang bencana palnia. Mirah putuh meteja dadu padma raksa ngaran wenang ngeraksa ubuh ubuhan panewae ambil toyane. Mirah marupa ireng maklyah bang masorot dewania betara siwa wenang maka kalung metu ring dina werespati kelion. Mirah putih mateja biru mirah dewa ngaran. Cempaka ngaran mirah kuning mateja bang wenang penganggen sang putus. Mirah pang kaja ngaran mirah biru mateja ratna masawang dadu muah bawania tangi. Widuri ngaran mirah dadu macecek gadang pemangku wenang anggen. Kacubung kasihan ngaran mirah putih mabawa tangi penganggen sang maweton ring dina werespati kelion palania angilangakan wigna anggen madolan wenang utama daat. Mirah kuning mateja kadi mega ngaran karatwi penganggen sang awerat suksema ngaran. Salwiring mirah seliwak tengi widya utamaning utama penganggen sang pandita maka sarana meretika sawa wasuhnia maka pangentas agung alit twi utama. Kautamaning mirah beliwah yan duke urip memati mati nyetik ngeracun anesti aneluh anerang jana wyadin ngerabinin wong rabi dadi purna denia. Biduri mirah dadu maswat putih pangaanggen anak istri wetunia ring dina anggara. Widuri nasika ngaran mirah tangi marupa dadu yadnyan macelek tangi matutuk ireng wenang anggen ngubad. Mirah dadu macecek tangi ngaran kacubung. Mirah bang makleyeb putih mateja tangi makukus putih nila geni ngaran utama lwih. Mirah putih kuning mateja telu ngaran ratna rupa anggen pangelukatan wong agering. Mirah maklyab putih metu geni murub macelek sada jenar ngaran mirah kebo salenang anggen wong istri buduh waras denia. Mirah ireng maklayab putih mateja barak maswat suat mirah ulung ngaran anggen ngubakti. Kusuma wira nata ngaran mirah biru mateja bang kadi geni murub mahulu tejania utama lwih. Mangala rauni ulan ngaran mirah putih kuning mateja kadi tunjung nyatur mangeleg gading panganggen pamangku kahyangan tiga. Mirah putih makedep cekok yadian banjo matela kuning ring tengah makedip putih dyutnia kadi inten mirah didih ngaran wenang buntil ring sabuke maka pengeraksa jiwa. Mirah gadang kadi barak anggur matemahan manik maya ring tengan dumilah ngencerot mirah mata kucing ngaran yania mateja geni marub kadi bianglalah jaga satru ngaran utamaning utama gegelaran yuda. Mirah gadang wayah tur kening cahyania madyut ring tengah ngaran mirah kresna windu sara utama. Mirah bolong yadian rengat maka busanan yang siwa maka anting antingnia wantah sarining gunung ika dahating utama guna ngerangkep. Salwiring batu mawor wesi perak tambaga kuningan timah wenang anggen ngalahang durjana. Yani kayu mamatu katonia kadi batu maka pasikepan raga. Cacing duyung wong maka pamunah salwering wisya cetik racun purna denia. Kukun linjong klesih wenang anggen ngentas anak sakit kene bebai panempur upas sarwa mangan sarwa ngutil. Tanduk asu campur lernias kelor anggen kemit pakurenan. Benag wiadin kapas bakat diumah nyawane yadian ring madunia wenang maka pangaraksa jiwa muang pangasih . muah batu bolong buluh empet les kelor maka pangimpas tan kasoring musuh mangging pasupati dumun ring marajapati. Les dadap warna tiga lweri putih coklat kuning wenang anggen pangijeng umah maka pangasih widi wangsuhnia maka pangelukatan. Les jepun warnania ireng putting wenang anggen ngastawa widi sanghyang ludra asih jadma manusa asih. Mustika kopine pateh ring besi kuning wigunania kadi warna kopi pakedipdip anggen pangimpas agung. Kayu marupa batu bakat ditengah kayune ageng ngaran manik pat maraksa wenang anggen pengasih. Batu yan bakat dibasang lelipine wenang anggen gagelaran. Kules lelipi membatan didukur baleen utawi duur umahe utamania wenang anggen pasikepan maperang tan katon dening musuh. Mirah jaga satru ngaran gadang matrawang kuning yadian matrawang bang utama salwir tapakaning pande punah tan mentulin lumah kawisi san manusa punah denia. Maduri mirah bang macecek putih durwen betara sambu panganggen sang moton dina sukra. Manjangan bang ngaran mirah barak makleyab kuning kadi surya mirah adi ika utama. Mirah bang biru matelepek kacubung kasihan wenang anggen nungkap swarga tan keniang neraka. Mirah nila pangkaja mirah anom rupania mabawa abang masawang sada dadu wenag anggen sang meoton dina buda. Kakajang sarat kepla ngaran mirah mabawa bang nguda mklyah putih wenang gagelaran mabakti ring pura pura. Mirah kining masawat bang mirah cempaka ngaran wenang panganggen sang putus wiyadin pamangku widi. Ane madan mareta sanjiwani mirah cempaka plang maserat putih muang bang matunjung kuning majajar ngda sedana ngaran derwen parayang nilakantu wenang anggen pamunak wang bina upadrawa muang kena cor. Yan wana gesang tunggal yan warna gesang mentik ring tengahing gesang tunggul kepasilan ggesing ngaran wenang anggen matetamban. Salwering gesing nyungsang ngaran wenang anggen pasikepan maka pamelik bahananing pakrya ala. Soca putih bawat saking arepne bading utama pamalik pakrya ala. Penyalin mabalik bukune pateh kadi perang sungsang pakenohne. Salwir sane kanten ngendih ring kala wengi yania keniang utama wenang anggen pangimpas tur karwat pitarania yan anggen pangeleb toyan pengentas mapan druwen hyang siwa ika. Wet magenah ring gunung mandara giri kapinget antuk nawa sanga. Tataka sih samudra sara ngaran mirah kuning mateja putih makukus kadu ombak utama ika wenang anggen mebakti disegara yadian dipura dalem maring surya. Mirah ireng kumedep madyut biru masetur kuning mahurat kuning kadi kalimayah ngaran narayanasiwa skala iki utama penganggen sang putus muang sang mawarat palania asih wong kabeh duluran bakti ring hyang siwa muang hyang tiga sakti. Mirah bang masawang ireng makurat putih kadi padma matelu selem ngarang padma agung utama dahat anggen gagelarang di pakurenan panglipur lara sihing widi. Soca hireng kumedep kadi sisik be pakreyeb utama makueh pangerak siania. Besi kuning lanying keniang ring sebum titiran wenang anggen pengeraksa jiwa muang matetamban. Batu medading besi kadi matempelan utama anggen pangimpas cetik muang bicari. Kules dongkang kakeniang nuju dina soma kelion byantara wenang anggen tamba salwer waras dinea. Besi kadi kawat yan keniang ring punyan pisang sami misi pusuh wenang anggen pasikepan kweh pangeraksiania. Manik maya ngaran mirah marupa tuning utama palinggihan hyang siwa tiga pengasih jiwa manusia karang mirah iki. Mirah cempaka wilis gadang terus mateja maserat kadi rambut ngaran rambut sedana utama dahat wenang anggen pengasih muah pengastawa hida hayu swabawa ring khayangan melanting sane kaloktah ring para dagang. Mirah ijo manten pirus jambrut sapir biru laut sang maton dina buda wangi. Sutangsu katatwania duking sang panca pandawa nangun tapa ring gunung mandara kana mijil geni putih ring ajeng ida marupa manik putih matemahan manik maya madiyut kadi bianglala metu kukus mateja kadi damar magurat ijo wenang anggen nolak musuh mawisesa muang bicari. Mirah ireng maswar maswar lalima kuning kuning ngaran jaga satru utama warang gelang meyuda. Mirah ireng makening lumidep tan paketuh mesinar kadi surya wawu endag mabyang lalah tur mekukus kadi tijan damar keresnadana ngaran luihing mautama tan saman pada. Mirah bang putih maklyah tangindumilah metukukus windusara ngaran utama dahat panulat satre bemit tuwuh anggen maran sing sawa. Mirah bang lumidep kantenayene nyemporot kadi surya wawu endag yadyan genahang ning lumbunge medagang toya banten barak toyane ngaran mirah nukma naksa mirah ayu palamia ketamanan salura sanjata saka luir satru welah asih toyane wenang mala pengeleburan gamelaning desa. Mirah kadi batu delima mewarna putih barak nguda kuning ireng biru ungu yaden alit cekak cekok iki dwi sarin tanah sarin toya sarin sinar ika madurgana ngelangkep. Mirah ireng kumidep madyut putih mekawat kuning kadi songket misi urat sisik kuning matejo ijo muah biru maswer kadi manu manu metu genii ka mirah pertara wejaya ngaran dahating utama paying gionak agung. Mirah abang mesurya dumilah mirah adi ngaran utama anggen pakemit naga muang pakurnan. Mirah kuning mateja kadi maluh alah tur madyut kadi metraning mageni tesan mekukus ngaran sitengsu sarin tanah ika ring genah bang arjuna mangun tapa jaga satru ngaran maka penulak satru malih windu sarane mango pangijeng karang muang panulak musuh sakti mapan windu sarane taler sarin tanah genah seng bima mayoga. Mirah bayu ngaran kadi getih dumilah malak malak metu kukus matemahan manik maya maka sarin tanah genah dewi kunti mangun tapa utama dahat mirah ika. Mirah masurya kembar surya candra ngaran sarin tanah ring genah sang makula matapa utama anggen melelungan muang anggen ngastawa betara tiga sakti. Mirah ireng masawang ijo biru tur mateja kuning madyut putih kadi matranung mong metu kukus mateja kadi damar malih dumilah nia katon kadi bintang kartika mawat gangga solas warna kresna murti ngaran dakating motama penganggen sang ngawa rat. Mirah putih maketik selem mila larta ngaran wenang penganggen sang moton dina redita wage. Mirah gadang mecelek dadu ngaran astikaresna penganggen sang moton ring dina sanissara umanis. Mirah biru maserat benang akatih ngaran biduri segara anggen anggen sang moton ring dina sukra umanis. Mirah maseter barak manik maya ngaran luih utama palania pangasih agung. Mirah intan rupania putih maning mateja kuning madyut kadi berlian kadi bintang kebyat kebyut utma anggen ngastawa widi muang pedagang. Mirah warna telu bang putih ireng penganggen sang pandita ngaryanin tirta pangentas ngentas atmaning wong pejah mangde poleh suarga luih suksmaning dosania kari maurip kapupug punah dinia wekasan manggih suarga luih tan kening neraka palania. Mirah kebo sakenang rupania putih mahening mateja kadi surya ring tengah tejania maklilit masemu bang kadi bintang kartika utama iki wenang anggen sang isteri madolan yan lanang tan mari duduning pawisteri. Mirah ulung ireng maklip manik maya bang kadi geni merup utama wenang maka panolak baya ring marga. Batu gadang mebebed barak manggeh pengasih serti. Batu selem mebebed pemas gangnia kadi rambut utama anggen pasikepan raga. Batu bebed baling ngembak bebed tunjung ngaran panolak satru sekala niskala. Kakajang sarat kepge ngaran mirah mebawa tangi abang nguda maklyab putih makukus putih wenang gelarang mebakti kepura pura. Mirah kuning maswat gunung swat abang wenang pangangge sangputus ngaran cempaka. Iki swarnaning kayu mautama ngaran gaharu cendana rahma siwa pradah kaswa suleman menengan cendana jenggi majagan caking midara jelema pahang socane ketemu kepasilan tieng kayu arang bun selimpat.kepasilan utama luirnia tieng delima putih biu kelor biu dapdap gedang jagung kesela sawi keladi jepun kopi duk sundul papah sundul. Besi kuning besi tawar besi belek. Manik tautama ringin kentang cekuk deliman kakul kelor tombong beluluk beras yeh. Tulang mautama luere warak waya duyung manusa lutung. Batune motama luirnia batu makocok batu medaging toya ning tengahnia medaging emas perak besi batu berumbun batu bebed batu gadang lumut naga swi ngaran, utamaning akik suleman madu darah anggur mawar. Batunia saluiring motama patut karyania laba luire segekan barak akepel segekan sasahan sea tanding canang sari pamanisan katuring ketara sakti tengahing segara. Mirah selem mateja nilawarsiki ngaran cempaka selem makweh pengeraksania side anggen nambanin salwir gering. Mirah putih mesawang biru medasar bang masurya putih kuning masawang bang muaang ijo ring tengah mebebed kadi benang tur mecelek kuning ngaran benang saweles luih utama jaga setru ngaran wenang mangge pakekasik wenang maka penawar gering sakeluir tan malah dening gunaning wong mawisesa muang saluiraning pakerya ala tan ketaning utuh wenang gawe saluir karya rahayu saparania. Mirah bang macana dadu kumidep yen genahang ring toyane bang ikang toya iki mirah luih utama manjangan bang ngaran asing ngangge mesumu lyang dunia tan birang arta berawa temahania dewa widi manusa sih dunia. Mabyang lalah bang maklyah kuning muah putih ika jati mirah luih utama pengangge sang ngawa rat ngawa ronjak pamimpin gumi muang saluir karya wenang anggen dadi mapangaruh saparania tan birang raja berama kadong mitranepasih dunia sidi wakya muang guna. Mirah keresna dana ngaran rupania gedang mewarna tiga surya tiga ngaran mesinar kelawu gadanag ireng mirah keresna rupania ireng abawa kuning gadang wenang anggen mayoga. Malih mirah kresna ireng malyah putih makedip bawania masemu gadang iki luih utama sekarya wenang anggen. Mirah indra kila biru maklyah putih bang wenang anggen pasikepan ring raga. Mirah indra kila biru nguda wenang anggen mabakti muang mabaos. Mirah manten ring sor akawa dadu muang tangi wenang anggen madagang. Mirah kadi ireng malyah dadu marupa mangekocok angilangan sarwa lutih maka pengelukatan. Mirah biru kunang kunang ireng dumilah mecelek kuning anggen ngubuh bawi. Mirah ulung putih abawa bang muang ireng. Bangsing ireng mecorot putih maswat swat bangsing asli iki. Ijo manten gadang abawa putih bandega wenang angge. Mirah putih abawa tangi ngaran mirah kastuba wenang anggen penawar gering. Mirah kecubunge tangi abawa bang bang abawa tangi. Ratna kumuda barak abawa tangi anggen mamakti. Widuri dadu macecek barak anggen suang. Widuri kresna ireng macecek putih anggen suang. Mirah kacubung kasian putih abawa tangi. Mirah er geni rupania bang mateja selem. Mirah adi rupania bang ateja sekadi surya pengangge wong istri. Mirah padma kara abang alatu latu kumedep. Mirah padma agung perak byak nia mider rupa wong teranjana cemeng tiga warna. Mirah jaga satru putih sekadi alyah wenang anggen pakakas. Mirah cempaka kuning abawa tangi bang penganggen sang putus muang ngubakti. Windu sara ngaran adiptu kuning utama bang masawang dadu malyah kuning wyadin putih. Sehananing mirah seliwah dahat mautama. Mirah banyu maklyah gadang biru kadi toya luih utama anggen betara wisnu. Batu makocok yen belah misi batu selem mesawang kelawu ngeredep sada beru batu tualen ngaran gunania. Lwih angge jimat isin sabuk ngeranayang teguh tan kalah yening gunaning manusa lyak pepasangan acep acepan wenang maka penulak musuh tan malah dening gunaning manusa sakti lyak pepasangan acep acepan palania tan kena twapati ayuning parania widi dewa betara pada sih kadang mitra asih. Yan barak rupania kadi tembaga muang kadi sekaring tunjung bang malih awas batu ika yan ring tengahing batune ane marupa kadi windu makurung kurung rupanin kadi benang kaya iki wajahnia batu meradah ngaran gunania patuh kadi batu tualen. Yan jambrud warnania kadi rata wilis kaya ron wilis sinah tejania mega asirat jenar diptania dadu kadi dilah ring damar umider umider utama dahat hyang sangkala diwania ring aksarania. Yan mirah biru pelung mesawang selem selem ngeredep matejan klyah putih muang kuning nila pang kaja ngaran batu sapir iki. Yania batu marupa gadang lumlum gadang tua gadang plosor byu maklyah putih kuning klawu kaya rupaning widuri muang kacubung putrid cina ngaran dewan nia hyang sangkara maka pekakas luih salampah laku nia tan manggu baya bencana suka sugih tenemunia.
Om santi,santi,santi Om.

robotstxt: allowed

filter: keep


text:
melasti ring pura batu bolong ngusaba desa ring
Download Lagu melasti ring pura batu bolong ngusaba desa ring gratis mp3 download lagu melasti ring pura batu bolong ngusaba desa ring mp3 gratis single terbaru top download lagu melasti ring pura batu bolong ngusaba desa ring mp3 terbaru hits 2015 download new album dan kumpulan musik dari lainnya.
Disclaimer
Download Songs melasti ring pura batu bolong ngusaba desa ring free only for review course, Buy Cassette or CD / VCD original from the album melasti ring pura batu bolong ngusaba desa ring or use Personal Tone / I-RING / Ring Back Tone in recognition that they can still work to create other new songs.
Download melasti ring pura batu bolong ngusaba desa ring Lainnya Di Sini
Download melasti ring pura batu bolong ngusaba desa ring Free MP3
-
Download melasti ring pura batu bolong ngusaba desa ring Mp3 FreeFull download at high qualityDownload Play
melasti ring pura batu bolong, ngusaba desa ring Br Auman AVI
melasti ring segara purnama sukawati ,karya pedudusan agung ring pura puseh17des2013
Pura Batu Bolong
Melasti ring desa pekraman kedungu
Melasti ke pura ponjok Batu
pura Batu Bolong temple Bali
Melasti ring Belalang 2
karya pura dalem selonding part 4
Bali, Kab. Badung Karya Ngenteg Linggih Pura Batu Bolong Seseh
Pura Batu Bolong Bali
PURA BATU BOLONG CANGGU.flv
011 - Pura Batu Bolong I, Bali, Indonesia
Melasti Rentetan Odalan di Pura Siwa Kerta Payogan Agung Desa Keliki | rec 04 Feb 2014
Batu Bolong - Kabupaten Badung, Bali
Pura Batu Bolong
Batu Bolong, Lombok 2/3
si Berry melasti @Kuta beach (9maret13) main di pantai
012 - Pura Batu Bolong II, Bali, Indonesia
Upacara di pure Desa Padangsambian2015
Pantai Batu Layar Beach Senggigi Lombok
batu bolong beach,,,,bali
Kuta - Pura Batu Bolong temple
tanah lot
Batu bolong sawan
tour 2
LPM CANGGU BERSIHKAN PANTAI
melasti 2011
Batu Bolong
@Pura Batu Bolong, Lombok
Melasti ke segara mengiat